Vuoden 2006 Euroviisut voittanut Mr. Lordi pitää etuna sitä, että Darudella on valmiiksi faneja ympäri Eurooppaa ja maailmaa.

Daruden valinta Euroviisu-edustajaksi julkistettiin tiistaina. IL-TV

Iltalehti tavoitti Lordin keulakuvan eli Mr. Lordin Rovaniemen lentokentältä, ja viisuvoittajamme 2006 hyppi ilosta kuullessaan Suomen edustajan Tel Avivin euroviisuissa.

Mr. Lordi eli Tomi Putaansuu pitää Darudea kovana edustajana. Pasi Liesimaa

Lordi uskoo Daruden nimeen ja taitoon.

– Kertoimet ovat nyt Suomella, Daruden on kovin viisuedustajamme koskaan. Hänet tunnetaan isosti ulkomailla, loistava valinta, mies hehkuttaa, mutta lisää, että paljon riippuu tietysti myös Daruden biisistä.

- En tunne konemusiikin genreä kovin hyvin, mutta uskon, että Daruden taidot ja maine kantaa. Hevissä ja rockissa fanit ovat uskollisia, en tiedä, ovatko Daruden musiikkigenressä. Nyt ei ole kysymys, mistä maasta Darude tulee, sillä hänellä on onnistuessaan kansainvälinen saundi, taito ja nimi, Lordi perustelee.

Tuki Nightwishia

Viime vuonna Mr. Lordi oli paikan päällä kannustamassa Suomen edustajaa Saara Aaltoa. Mari Pudas

Lordista Suomen olisi pitänyt lähettää jo kymmenen vuotta sitten viisuihin Nightwish-yhtye.

- Olen sitä hokenut jo kymmenen vuotta, että silloin Nightwish olisi ollut parhain edustajamme, sillä on faneja ympäri Eurooppaa ja maailmaa, Lordi lataa.

Vuoden 2006 Euroviisu-menestyjä kertoo, että hänelle kuuluu hyvää. Lordi tekee musiikkia ja viihtyy kotikonnuillaan Lapin pääkaupungin tuntumassa.